**Δικαιολογητικά πρόσληψης για αναπληρωτές**

Οι προσλαμβανόμενοι/ες αναπληρωτές/τριες ή ωρομίσθιοι/ες εκπαιδευτικοί σε σχολικές μονάδες της Διεύθυνσης ΔΕ Αχαΐας, προσέρχονται για ανάληψη υπηρεσίας απευθείας στη σχολική μονάδα τοποθέτησής τους, εντός της προθεσμίας που ορίζεται στην απόφαση πρόσληψης, **προσκομίζοντας** την ίδια ημέρα, τα παρακάτω **δικαιολογητικά**:

1. Φωτοτυπία οποιουδήποτε εντύπου στο οποίο αναγράφεται ι το ΑΦΜ
2. Φωτοτυπία οποιουδήποτε εντύπου στο οποίο αναγράφεται το ΑΜΚΑ
3. Φωτοτυπία  οποιουδήποτε εντύπου στο οποίο αναγράφεται το ΑΜΑ ΙΚΑ
4. **Αντίγραφα των δικαιολογητικών των τυπικών προσόντων ένταξης στον κλάδο**: (**Φωτοαντίγραφο πτυχίου**). Σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ, γ. απολυτήριο λυκείου.

* **Μεταπτυχιακοί τίτλοι σπουδών**  (σε περίπτωση ξενόγλωσσου τίτλου να προσκομισθούν επιπλέον : α. μετάφραση, β. αναγνώριση ΔΟΑΤΑΠ).
* **Σεμινάριο 400 ωρών Ειδικής Αγωγής** (αν υπάρχει και μόνο σε περίπτωση πρόσληψης από τον πίνακα Ειδικής Αγωγής)

1. Φωτοτυπία δελτίου Αστυνομικής Ταυτότητας
2. **Γνωμάτευση παθολόγου ή γενικού ιατρού** , πρωτότυπη, είτε του δημοσίου είτε ιδιώτη (**του τελευταίου τρίμηνου)**  (η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.- Ε.Β.Π. να ασκήσει υποστηρικτικά καθήκοντα αντίστοιχα).**Υποχρεωτική προσκόμιση** με την πρόσληψη. Απαραίτητη προϋπόθεση σε κάθε περίπτωση για την καταβολή της 1ηςμισθοδοσίας
3. **Γνωμάτευση ψυχιάτρου**, πρωτότυπη, είτε του δημοσίου είτε ιδιώτη (**του τελευταίου τρίμηνου)**  (να πιστοποιείται η υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα ή του μέλους Ε.Ε.Π.- Ε.Β.Π. να ασκήσει υποστηρικτικά καθήκοντα αντίστοιχα.**Υποχρεωτική προσκόμιση** με την πρόσληψη. Απαραίτητη προϋπόθεση σε κάθε περίπτωση για την καταβολή της 1ηςμισθοδοσίας
4. Πιστοποιητικό Στρατολογίας τύπου Α (Αναζητείται αυτεπάγγελτα. Εάν υπάρχει ήδη παρακαλούμε να προσκομιστεί για διευκόλυνση της υπηρεσίας μας
5. Φωτοτυπία 1ης σελίδας  βιβλιαρίου Εθνικής Τραπέζης  με ευκρινή τον αριθμό ΙΒΑΝ (με πρώτο δικαιούχο τον αναπληρωτή εκπαιδευτικό).
6. **Ψηφιακό Πιστοποιητικό COVID-19** της Ε.Ε. (EU Digital COVID Certificate EUDCC) του Κανονισμού (ΕΕ) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19,  
   ή **βεβαίωση εμβολιασμού** της παρ. 5 του άρθρου 55 του ν. 4764/2020 (Α' 256),  
   ή **βεβαίωση θετικού διαγνωστικού ελέγχου (βεβαίωση νόσησης**) της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει,  
   ή **ισοδύναμο πιστοποιητικό ή βεβαίωση τρίτης χώρας,  
   ή βεβαίωση αρνητικού εργαστηριακού διαγνωστικού ελέγχου νόσησης** (rapid test ή PCR test ν.4821/2021 αρ.111), έως 72 ώρες πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), **είτε από τον ιδιωτικό φορέα** που επιλέγεται, **ή αίτηση εξαίρεσης** με **γνωμάτευση γιατρού** προς την Υγειονομική Επιτροπή για απαλλαγή ή όχι από την υποχρεωτικότητα διενέργειας εμβολιασμού.
7. Όσοι έχουν βεβαίωση Προϋπηρεσίας από Ν.Π.Δ.Δ. και Ν.Π.Ι.Δ. να προσκομίσουν επιπλέον: α) απόφαση πρόσληψης και απόλυσης β) βεβαίωση από το φορέα απασχόλησης όπου να προκύπτει η ιδιότητα με την οποία υπηρέτησαν η σχέση εργασίας, το ωράριο (πλήρες, ή μειωμένο), το υποχρεωτικό πλήρες ωράριο σε περίπτωση εργασίας με μειωμένο ωράριο διάρκεια των προϋπηρεσιών και γ) βεβαίωση στην οποία θα αναφέρεται η νομική μορφή του φορέα απασχόλησης καθώς και αν υπάγεται στο πεδίο εφαρμογής της Παραγράφου 1 του Άρθρου 7 του Ν.4354/2015.

Οι βεβαιώσεις προϋπηρεσιών που είναι ήδη καταχωρημένες στο Ο.Π.ΣΥ.Δ.(Ολοκληρωμένο Πληροφοριακό Σύστημα Διαχείρισης Προσωπικού Πρωτοβάθμιας και Δευτεροβάθμιας Εκπαίδευσης) δεν προσκομίζονται.

1. Αναλυτική Κατάσταση Ενσήμων (μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ).
2. Πιστοποιητικό Οικογενειακής Κατάστασης (μπορεί να εκτυπωθεί μέσω της Κεντρικής  Διαδικτυακής Πύλης της Δημόσιας Διοίκησης «ΕΡΜΗΣ» <http://www.ermis.gov.gr>).
3. Βεβαίωση φοίτησης σπουδάζοντος ή βεβαίωση υπηρετούντος στρατιωτική θητεία τέκνου.

**Συστήνεται να έχετε στη διάθεσή σας τους ατομικούς κωδικούς taxisnet.**

**ΠΡΟΣΟΧΗ: Στη σχολική μονάδα που θα παρουσιαστείτε για να αναλάβετε υπηρεσία θα πρέπει να συμπληρώσετε τα σχετικά έγγραφα (παρέχονται από την υπηρεσία) που απαιτούνται για την πρόσληψη σας, όπως Υπεύθυνες Δηλώσεις κ.α.**

**Επιπλέον**

**1)** όσοι κατέχουν μεταπτυχιακό που δεν είναι απαραίτητο προσόν διορισμού, καταθέτουν αίτηση αναγνώρισης συνάφειας μεταπτυχιακού

2) αίτηση αναγνώρισης προϋπηρεσίας με συνημμένα δικαιολογητικά

3) αίτηση μείωσης ωραρίου με συνημμένα δικαιολογητικά , αν έχετε α) προϋπηρεσία πάνω από 72 μήνες, β) τέκνο μικρότερο των 2ετών, εφόσον δεν έχετε κάνει χρήση της άδειας ανατροφής)

**Η προσκόμιση όλων των δικαιολογητικών είναι απαραίτητη την ημέρα ανάληψης υπηρεσίας καθώς χωρίς όλα τα απαραίτητα δικαιολογητικά δεν μπορείτε να αναλάβετε υπηρεσία σύμφωνα με την κείμενη νομοθεσία.**

ΕΠΙΣΗΜΑΝΣΗ: Όσοι εκπαιδευτικοί ανήκουν σε ειδική κατηγορία στον πίνακα κατάταξης (πολύτεκνοι/τρίτεκνοι πάσχοντες από σκλήρυνση κατά πλάκας, ομόζυγη μεσογειακή αναιμία αναπηρία σε ποσοστό 67% και άνω οφείλουν να καταθέσουν τα αντίστοιχα αποδεικτικά έγγραφα.